
ДО

ОБЩИНСКИ СЪВЕТ

ПОМОРИЕ
ДОКЛАДНА    ЗАПИСКА
ОТ ИВАН АЛЕКСИЕВ - КМЕТ НА ОБЩИНА ПОМОРИЕ
ОТНОСНО : ПРИЕМАНЕ НА БЮДЖЕТА НА ОБЩИНА ПОМОРИЕ ЗА 2026 Г.
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

 


Проектът на бюджет на Община Поморие е изготвен на база действащите към момента законови и подзаконови нормативни актове и отразява намеренията на общината за провеждане на устойчива и всеобхватна финансова политика. Проектобюджетът е разработен в съответствие с: 


1. Нормативната уредба: Закона за държавния бюджет на Република България за 2026 г., Постановление на МС № 102 от 12.08.2026 г. за изпълнението на държавния бюджет на РБ за 2026 г., Закона за публичните финанси, Наредбата за условията и реда за съставяне на бюджетна прогноза за местните дейности за следващите три години, за съставяне, приемане, изпълнение и отчитане на бюджета на община Поморие

2. Предложенията на: кметовете на населените места, кметски наместници, директори на дирекции, директори и управители на бюджетни звена /второстепенни разпоредители с бюджет/.

 Основните приоритети при съставянето на проекта на бюджет на община Поморие за 2026 г. са: 
- повишаване ефективността от публичните разходи; 
- увеличаване обхвата и подобряване качеството на предоставяните от общината публични услуги;
- продължаване на усилията за успешно усвояване на средствата от Европейските фондове и програми; 
- реконструкция, основен и текущ ремонт на улици и второстепенна улична мрежа, с цел подобряване на транспортния трафик;
 - подобряване на материално-техническата база в общинските училища и детски градини; 
- поддържане чистотата, уличното осветление и озеленяването на града.

На основание чл.21, ал.1, т.6, чл.52, ал.1 от ЗМСМА и чл.94, ал.2 и ал.3 от ЗПФ и във връзка с разпоредбите на Закона  за Държавния Бюджет на РБългария за 2026 година, 
ВНАСЯМ ЗА ОБСЪЖДАНЕ
МАКРОРАМКАТА НА БЮДЖЕТА НА ОБЩИНА ПОМОРИЕ ЗА 2026 Г. В РАЗМЕР НА 33 082 482 евро., включително с разчетите и източниците за финансиране на   капиталовите разходи, Доклад към общинския проект за бюджет, като предлагам да вземете следното решение:
Проект

Р Е Ш Е Н И Е
На основание чл.52, ал.1 и чл.21, ал.1, т.6, във връзка с чл.27, ал.4 и ал.5 от  ЗМСМА, чл.94, ал.2 и ал.3 и чл.39 от ЗПФ, във връзка с разпоредбите на ЗДБРБ за 2026 година, ПМС №102/12.08.2026 г. за изпълнение на Държавния бюджет на Република България за 2026 година  и Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане общинския бюджет на Община Поморие, Общинският съвет – Поморие

РЕШИ:

1. Приема бюджета на Община Поморие за 2026 г. както следва:

1.1. По прихода в размер на 33 082 482 евро, съгласно Приложение № 1, в т. ч.:

1.1.1.Приходи за делегирани от държавата дейности в размер на  18 341 724 €, в т.ч.:

1.1.1.1. Обща субсидия за делегирани дейности в размер на 16 704 309 евро;

1.1.1.2. Преходен остатък от 2025 г. /нето/ в размер на 1 637 415 евро, разпределен съгл. Приложение № 2  

1.1.2. Приходи за местни дейности и дофинансиране на държавни дейности в размер на   14 553 054 €, в т.ч. :

1.1.2.1. Данъчни приходи в размер на        7 955 500 €;

1.1.2.2. Неданъчни приходи в размер на    6 597 554 €,

1.1.3. Бюджетни взаимоотношения 1 218 300 €, съгласно Приложение №1, в т.ч. 

1.1.3.1.1. Трансфер за зимно поддържане и снегопочистване в размер на        66 800 € 

1.1.3.1.2. Целева субсидия за капиталови разходи за местни дейности  -  906 100 €

1.1.3.1.3. Трансфери за други целеви разходи в размер на  245 400 €

1.1.3.2.Трансфери между бюджетни сметки /нето/в размер на  (- 39 301) € 

1.1.3.3.Трансфери между бюджетни и сметки за средства от ЕС /наше участие по проекти/ в размер на (-881 073) €

1.1.3.4. Временни безлихвени заеми м/у бюдж. и ИБСФ /нето/ в размер на 381 640€.

1.1.4. Финансиране   1 145 553 € (съгласно Приложение №1) в т. ч.

1.1.4.1.  Погашения на дългосрочни заеми от банки в страната в размер на  (-1 070 209) €

1.1.4.2. Преходен остатък от 2025 г. /нето/ в размер на 2 215 762 €, разпределен съгласно Приложение № 2. 

1.1.5. Утвърждава разпределението на средствата от преходния остатък по делегирани отговорности, съгласно Приложение № 2

1.1.6. Утвърждава бюджетното салдо, изчислено на касова основа (-1 145 553) €

1.1.7. Утвърждава нето операциите по финансирането на бюджетното салдо 1 145 553 €

1.2. По разходите в размер на 33 082 482 €, разпределени съгласно Приложение № 3 :

1.2.1. За делегирани държавни дейности в размер на 18 341 724 €,

1.2.2. За допълнително финансиране със средства от собствени приходи  1 220 169 €;

1.2.3. За местни дейности в размер на 13 520 589 €;

2. Приема Разчет за финансиране на капиталови разходи за 2026 г. в размер на 1 993 753 €, съгласно   Приложение № 4

2.1. Одобрява разпределението на целевата субсидия за капиталови разходи в размер на 906 100  €, съгласно Приложение № 5
2.2 Одобрява приходите от постъпления от продажба на общински нефинансови активи в размер на 409 000 € да бъдат източник на финансиране за погашения по дългосрочни заеми в страната /Приложение № 1/

2.3. Приема индикативен разчет за КР предвидени за финансиране със средства от ЕС, средства по други международни програми и договори и свързаното с тях общинско финансиране, съгласно Приложение № 6

2.4. Утвърждава планираните трансфери за съфинансиране на проекти по програми на ЕС през 2026 година по договори за безвъзмездна помощ, съгласно Приложение № 1

3.Утвърждава числеността на персонала и разходите за заплати през 2026 г., без звената от системата на народната просвета, които прилагат системата на делегирани бюджети, съгласно Приложение №7. Одобрява увеличение на ОМЗ в дейност „Общинска администрация“ /в която служителите не получават допълнително трудово възнаграждение за трудов стаж и квалификация/ в размер на 7%  и за всички останали дейности /без MP3/ в размер на 5%, считано от 01.08.2026 г.

3.1. Одобрява заплатите на кмета на Община Поморие, кметове по населени места, зам.– кметове и кметски наместник считано от 01.08.2026 г., съгласно Приложение 7а

4. Приема вътрешните компенсирани промени, без да се изменя начина на определяне и размера на таксата за битови отпадъци, по силата на § 8 от ПЗР на Закона за събирането на приходи и извършването на разходи през 2026 г съгласно Приложение № 8

5. Утвърждава разчет за целеви разходи и субсидии, както следва за:

5.1.1. Членски внос   42 537 €

5.1.2. Транспорт на населението до гробищен парк и за намаление карти за вътрешноградски транспорт на лица в пенсионна възраст  42 000 €

5.1.3. Дарение за заснемане на филм с работно заглавие „Парчета живот“ в размер на 38 890 €.

5.1.4. Обезщетения и помощи по Решение на ОС в размер на 34 000 €

5.1.5. Дава съгласие да се отпусне временна финансова помощ на СНЦ „МИГ – Поморие” в размер на 38 347 € със срок за възстановяване до 31.12.2026 г

5.1.6. Дава съгласие да се отпусне временна финансова помощ на „МБАЛ – Поморие” в размер на 511 290 € със срок за възстановяване до 31.12.2026 г. 

5.2. Субсидии за :

5.2.1. Субсидии за спортни клубове /Приложение № 9/ 

5.2.2. Субсидии за организации с нестопанска цел, съгласно Приложение № 10

5.2.3. Субсидия за подпомагане на дейността на Народните читалища в размер на                       15 400 €. ОбС Поморие задължава кмета на общината да назначи комисия за разпределение на средствата, съгласно чл.23, ал. 1 от Закона за народните читалища.

5.3. От кредита на дейност „Други дейности по социалното обслужване” да се осигурят средства в размер на 5 000 € за изпълнение на Общинска „Програма за детето”.

5.4. Културен календар на община Поморие за 2026 година. в размер на 286 361 €   по Приложение № 11.

5.5. Спортен календар за 2026 година – 84 330 €, съгласно Приложение № 12

5.6. Средства за фонд „Култура“ в размер на 17 000 €

5.7. Средства за фонд „Младежки дейности“ в размер на 5 000 €

5.8.  За Района служба „Пожарна безопасност и защита на населението”  гр. Поморие в размер на 6 000 €.

 
Упълномощава кмета на общината да договори допълнителни условия по предоставянето и отчитането на целевите средства по т. т. 5.2.1-5.8.
5.9. При неизпълнение на приходната част по бюджета на общината, което може да доведе до влошаване на финансовия стабилитет, определените субсидии могат да бъдат намалени под утвърдените им размери от първостепенния разпоредител.

6. Приема следните лимити за разходи: 

6.1. Социално-битови разходи в размер на 3 % върху плановите средства за работна заплата на заетите по трудови правоотношения;

6.2. На всички работници и служители от Община Поморие да се осигурят средства за работно, униформено и представително облекло в размер на 300,00 € и съгл. ЗДСл.

6.3. Разходи за представителни цели в размер на 3% от издръжката на общинска администрация /§ 10 на дейност 122/ за Кмета на общината и  1,5% от издръжката на общинска администрация /§10 на дейност 122/ за Председателя на общински съвет.

6.4. Утвърждава показателите по чл. 45, ал.1, т.2 от ЗПФ за кметствата и населените места с кметски наместници, съгласно Приложение № 13

7. Утвърждава списък на длъжностите, които имат право на транспортни разходи.

7.1. За пътуване в границите на населеното място, когато това произтича от характера на трудовата им дейност, съгласно Приложение №14

7.2. За пътуване от местоживеенето до местоработата и обратно за лица със специалност и квалификация, изискващи се за съответната длъжност, съгласно Приложение №14

        Упълномощава кмета на общината да утвърди поименен списък на лицата по  т. 7. и размера на средствата в рамките на 85 % от действителните разходи;

7.3. Кметът на общината или съответния ръководител на ВРБ, може със Заповед да определи служителите по т. 7.2, които да пътуват с лично МПС, като в този случай отчитат съответните първични счетоводни документи /фактури/ за заредено гориво, но до размера на 85% от стойността на билетите или карти на обществения транспорт по съответното направление – от местоживеене до месторабота и обратно.

8. Одобрява индикативен годишен разчет за сметките за средства от  Европейския съюз за 2026 г. съгласно Приложение № 15

9. Определя максимален размер на новите задължения за разходи, които могат да бъдат натрупани през 2026г. по бюджета на общината в размер до 14 700 000 €, като наличните към края на годината задължения за разходи не могат да надвишават 3 916 000 €

10. Определя максимален размер на ангажиментите за разходи, които могат да бъдат поети през 2026г., в размер до 18 000 000 €., като наличните към края на годината поети ангажименти за разходи не могат да надвишават 13 988 000 €.

11. Утвърждава приходите, разходите и числеността на щатния и извънщатен персонал на Общинските предприятия, съгласно Приложение №16. Одобрява увеличение на ОМЗ /без MP3/ във всички общински предприятия с 5%, считано от 01.08.2026 г. с изключение на социалните услуги в ОП „Социално обслужване“, чиито ОМЗ се определят по реда на Наредба за стандартите за заплащане на труда на служителите, осъществяващи дейности по предоставяне на социални услуги, които се финансират от държавния бюджет.

12. Приема бюджетните сметки на второстепенните разпроредители с бюджет, които не прилагат системата на делегирани бюджети, съгласно Приложение № 17. 

13. Определя максималния размер на общинския дълг към края на 2026 г. -  5 589 429 €

14. Определя 82 178 евро събираемост на просрочените вземания от минали години на база абсолютния размер към 31.12.2025 година 

15. Определя размера на просрочените задължения от предходни години, които ще бъдат разплатени от бюджета за 2026 г. в размер на 1 638 248 €, съгласно Приложение № 18
16. Одобрява актуализираната бюджетна прогноза за местните дейности за периода 2027-2029 г., по приходите, помощите, даренията, бюджетните взаимоотношения и финансирането и по разходите, съгласно Приложение № 19

17. Оправомощава кмета на Общината да извършва компенсирани промени на основание чл. 125 от ЗПФ:

17.1. В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие, че не се нарушават стандартите за делегираните от държавата дейности и няма просрочени задължения в съответната делегирана дейност.

17.2. В частта за местни дейности – между утвърдените разходи в рамките на една дейност или от една дейност в друга, без да изменя общия размер на разходите

17.3. В разходната част на бюджета за сметка на резерва за непредвидени и/или неотложни разходи 

17.4. Да отразява служебно промените по общинският бюджет с размера на постъпилите и разходвани средства от дарения и спонсорства и в съответствие с волята на дарителя. 

18. Възлага на кмета:

18.1.   Да утвърди бюджетите на разпоредителите с бюджет от по-ниска степен.

18.2. Да организира разпределението на бюджета по тримесечия и да утвърди разпределението

18.3. Да информира Общинския съвет в случай на отклонение на средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи

18.4. Да включва информация по чл. 125, ал.4 от ЗПФ в тримесечните отчети и обяснителните записки към тях.

18.5. Да разработи детайлен разчет на сметките за средствата от Европейския съюз по отделните общински проекти, в съответствие с изисквания на съответния Управляващ орган и на МФ.

19. Упълномощава кмета:

19.1. Да разработва и възлага подготовката на общински програми и проекти и да кандидатства за финансирането им със средства по структурни и други фондове на Европейския съюз и на други донори, по национални програми и от други източници за реализиране на годишните цели на общината за изпълнение на общинския план за развитие

19.2. Да кандидатства за средства от централния бюджет и други източници за финансиране на плащанията и за съфинансиране на общински програми и проекти

19.3. Да ползва временно свободните средства по бюджета на общината за текущо финансиране на одобрените по бюджета на общината разходи и други плащания при условие, че не се нарушава своевременното финансиране на делегираните от държавата дейности в определените им размери, както и на местните дейности, и се спазват относимите за общините фискални правила по Закона за публичните финанси като не се променя предназначението на средствата в края на годината.

19.3.1. При предоставянето на временни безлихвени заеми от временно свободни средства по общинския бюджет да се спазват изискванията на чл.126 от ЗПФ.

19.3.2. При предоставяне на средства от сметките за средства от ЕС да се спазват изискванията на чл.104 ал.1 т.4 от ЗПФ

19.3.3. Във всички останали случаи, при възникване на потребност от предоставяне на временни заеми, кметът на общината внася предложение за предоставянето им по решение на общинския съвет
20. Задължава ръководителите на бюджетни звена, финансирани от общинския съвет ежемесечно да докладват направените вътрешни компенсирани промени по бюджета си.

21. Приема за сведение Протокола от публичното обсъждане на бюджета, съгласно Приложение №,№ 20, 20а

22. На основание чл. 60, ал. 1 от АПК, предвид късното приемане на държавния и общинския бюджет за 2026 г. и необходимостта от непрекъснато финансиране на общинските дейности, изпълнение на договорни задължения и инвестиционни проекти, Общински съвет – Поморие допуска предварително изпълнение на настоящото решение, тъй като забавянето му би могло да причини значителни или трудно поправими вреди за общината и местната общност.  

ИВАН АЛЕКСИЕВ

КМЕТ НА ОБЩИНА ПОМОРИЕ

Съгласувал,

Янчо Илиев, зам.кмет”БФ”

Изготвил,

Пл. Иванова-Тодорова,ДД “БФСД“

